מלבי אקספרס (סדרת טלוויזיה)

מלבי אקספרס היא סדרת טלוויזיה קומית ישראלית משנת 2013, שנוצרה על ידי מיקי גבע ומבוססת על רומן שנכתב על ידיו בשנת 2007. צעיר שמוכר מלבי בנמל תל אביב כדי לכלכל את עצמו בזמן לימודי פסיכולוגיה באוניברסיטה, מתאהב באישה ברזילאית שכמעט כפולה מגילו ומחליט לבוא אחריה למולדתה. בברזיל הוא פוגש את אהבתו הנכזבת מישראל, ומתלבט בין השתיים השונות מאוד באישיותן - האחת רצינית, אפורה ושגרתית; והשנייה אקזוטית ומרגשת. על רקע כל אלה, הצעיר גם מנסה לייבא את עסקי המלבי לברזיל. אייל סלוקי (מיקי גבע) - בחור בן 24 שנוסע לברזיל אחרי בחורה ברזילאית שהתאהב בה, פותח את דוכן המג'יק מלבי המקורי יחד עם ג'וקה ומושיקו בברזיל. דנה רייף (עדי הימלבלוי) - ישראלית שאייל פגש במפתיע בברזיל ומתאהב בה. עומרי בן חיים ״ג'וקה״ (שחר חסון) - חבר של אייל ומושיקו ושותף לדוכן המלבי, סטלן החבורה ומרבה לעשן ולהיות עם בחורות. מושיקו נקש (יובל שגב) - חבר של אייל וג'וקה, הביישן בחבורה וארוסה של גיתית, שותף לדוכן המלבי בברזיל. רמי פטרושקה (קותי סבג) - חבר של החבורה שרק רוצה להנות מהחיים, נקלע בסיטואציות הזויות בעיקר שקורות ועוזר לפעמים. מריה (ציצה אגורה) - בת זוגו הברזילאית של אייל שבגללה הוא נסע לברזיל. גיתית (מיכל גבריאלוב) - ארוסתו של מושיקו. הרב שריקי (זאב רווח) - אביו של מישל ועובד איתו, הרב של מושיקו וגיתית, נוהג הרבה פעמים לישון ולא לדבר הרבה. מישל (אלי פיניש) - בנו של הרב שריקי, מושיקו הרבה פעמים מתקשר אליו כדי לשאול את הרב שריקי שאלות והוא עונה לו במקומו. לפעמים למושיקו יש שאלות ועבור דברים שהוא אומר לו הוא גובה לו מחיר במרמה. דברת (רוני מרחבי) - חברה טובה של דנה, בעבר עבדה עם אייל בחברת חשמל ויצא איתו. שחקנים אורחים אבנר הגולש ״אבנר׳ס״ (אבנר מלכה) - גולש בים מקצוען, עובד עם פטרושקה, הוא ופטרושקה עובדים על אנשים שהוא גולש גרוע אך למעשה הוא גולש טוב מאוד. צביה בן חיים (מירב גרובר) - אמו של ג'וקה, חרידית, דומה לו בהתנהגות. הגיעה לברזיל בהפתעה בגלל יום ההולדת של ג׳וקה. אייל הקטן (אייל ברקובר) - פתח דוכן מלבי מול הדוכן של אייל בשם המלבי המקורי, בסוף הוא סגר את הדוכן שלו והוא ומריה הפכו להיות זוג. ליאור גוטה (ליאור גוטה) - חבר של ג׳וקה מהצבא, ג׳וקה חשב שהוא מת כי הוא ראה שהטנק שלו נשרף בלבנון, הוא הוזה ויש לו פוסט טראומה מהצבא, הוא חושב שבברזיל יש מלא ערבים, ג׳וקה מנסה להרגיע אותו ולהחזיר אותו לארץ. לבסוף הוא מתקשר לפיליפ מגנום שיחזיר אותו לארץ אך במקום זה הוא מחזיר את ג׳וקה כי הוא חשב שהוא הוזה את גוטה. פיליפ מגנום (גל זייד) - נוסע לארצות רחוקות ומחזיר אנשים שהשתגעו לישראל, ג׳וקה רצה שיחזיר את חבר שלו ליאור גוטה מהצבא לישראל כי הוא השתגעגע אך בסוף פיליפ לא מאמין וחושב שהוא דמיין אותו ומחזיר במקום זה את ג׳וקה. מוטי קירשנבאום (מוטי קירשנבאום) - הגיע לברזיל לעשות כתבת תחקיר, חילץ את ג׳וקה ומושיקו משבט הילידים. הסדרה קיבלה ביקורות מעורבות, אמנם חלקן סברו כי הסדרה קלילה וזורמת שנותנת לצופה תחושה טרופית ונעימה, אך רוב הביקורות היו שליליות וטענו כי התסריט והכתיבה לקויים וקלישאתיים והמשחק רופף. ב 9 באוקטובר 2013 במהלך פסטיבל מיפ שהתקיים בצרפת, רכשה רשת פוקס מדורי מדיה את זכויות ההפקה של הסדרה ששודרה בערוץ 10 ונמכרה לרשת פוקס האמריקנית כבר ביומו השני של הפסטיבל. ב 2022 פרסם מיקי גבע בפייסבוק שלו כי לא תהיה עונה שנייה לסדרה, אך יהיה סרט המשך שיקרא "מלבי אקספרס 2" שיצא באיזשהו שלב בעתיד. "מלבי אקספרס", במסד הנתונים הקולנועיים IMDb (באנגלית) מלבי אקספרס, במיזם "אישים" לתיעוד היצירה הישראלית ביקורות לילך וולך‏, אקספרסו קצר: "מלבי אקספרס" הבטיחו נוסחה מנצחת ולא קיימו, באתר וואלה, 18 ביולי 2013 אריאנה מלמד, "מלבי אקספרס": עומק הסדרה כגודל החוטיני, באתר ynet, 19 ביולי 2013 רחלי רוטנר‏, מתחת לכל ביקורת: "מלבי אקספרס" - סדרה על כמה מיקי גבע מושלם, באתר וואלה, 16 באוגוסט 2013 רן בוקר, "מלבי אקספרס" נמכרה לפוקס האמריקנית, באתר ynet, 9 באוקטובר 2013